જૂનાગઢથી ક્લબ મહિન્દ્રા ગીર વાયા મેંદરડા, અંબાલા રસ્તે જવાય. કુલ ૫૨.૬ કિ.મી., બે-અઢી કલાકનો રસ્તો થાય. મેંદરડા સુધીનો રસ્તો સારો છે. થોડો ઊબડખાબડ ખરો પણ વાંધો ન આવે. મેંદરડાથી આગળનો રસ્તો વધુ ખાડાવાળો છે, વધુ ઊબડખાબડ. ૩૦-૪૦ની સ્પીડથી વધુ ન જ જવાય તેવો. આગળ જતાં જંગલ ચાલુ થઈ જાય. બંને તરફ પથ્થરની નાની દીવાલ, દીવાલ પાછળ જંગલ અને વચ્ચે સિંગલ પટ્ટી રસ્તો. સામેથી વાહન આવતું હોય તો ખૂબ ધીમેથી બંનેએ ક્રોસ કરવું પડે, પણ મજા આવે. જંગલ શરૂ થાય એટલે હરણ, નીલગાય જોવા મળે, જો રસ્તા પર વાહનોના અવાજ ઓછા હોય તો.